AJ แรงไม่หยุด! พุ่งอีก 8% นิวไฮรอบ 9 ปี รับอานิสงส์โควิดระบาด-ลุ้นกำไรปีนี้โตทะลัก
AJ แรงไม่หยุด! พุ่งอีก 8% นิวไฮรอบ 9 ปี รับอานิสงส์โควิดระบาด-ลุ้นกำไรปีนี้โตทะลัก
25 ธ.ค. 2563

ผู้สื่อข่าวรายงานว่า บริษัท เอ.เจ.พลาสท์ จำกัด (มหาชน)  หรือ AJ ณ เวลา 15.51 น.อยู่ที่ระดับ 22.30 บาท บวก 1.70 บาท หรือ 8.25% ด้วยมูลค่าซื้อขาย 694.95 ล้านบาท

โดยราคาหุ้นวิ่งแรงในรอบ 9 ปี โดยนับตั้งแต่หุ้นยืนที่ระดับ 22.30 บาท เมื่อวันที่ 12 ก.ย. 2554 คาดเก็งกำไรผลงานปีนี้โดดเด่นโดยเห็นได้จากงวด 9 เดือนแรกปี 2563 มีกำไรสุทธิ 376.01 ล้านบาท โต 1,158% จากปีก่อนมีกำไร 29.86 ล้านบาท ขณะเดียวกันธุรกิจได้ประโยชน์ช่วงโควิด-19 ระบาด เนื่องจากดำเนินธุรกิจซองบรรจุอาหาร สิ่งของ เป็นต้น
อนึ่ง AJ ผลิตและจำหน่ายแผ่นฟิล์ม ได้แก่ แผ่นฟิล์ม BOPP BOPET BOPA (Nylon) CPP และ METALLIZED ซึ่งใช้แปรรูปเป็นบรรจุภัณฑ์ชนิดอ่อน เช่น ซองบรรจุอาหาร สิ่งของ เป็นต้น รวมทั้งใช้เคลือบกระดาษ ผิวไม้เฟอร์นิเจอร์ ฉนวนป้องกันความร้อนภายในอาคาร
 
บล.กรุงศรี กลยุทธ์การลงทุน: Selective buy
-กลุ่มได้ประโยชน์จาก Covid-19 TQM BLA STGT AJ PTL SYNEX COM7
-PTTEP PTTGC TOP IVL ราคาน้ำมันดิบทรงตัวระดับสูงคาดงบไตรมาส 4/2563 เติบโต